બેટિંગ માણસના સ્વભાવમાં જન્મજાત છે. સટ્ટાની શરૂઆત અનુમાનથી થાય છે. ‘આજે વરસાદ પડશે કે નહી પડે?’, ‘બોર્ડનું રીઝલ્ટ ક્યારે આવશે?’, ‘આ વખતે એડમિશન કેટલાએ અટકશે?’, ‘લાલો પાસ થશે કે નહી?’, ‘ટ્રેઈન સમયસર આવશે કે નહી?’, ‘‘બાબો આવશે કે બેબી આવશે?’ કામવાળો સમયસર આવશે?’, ‘કેટલા કરોડનું કૌભાંડ હશે?’, ‘સલમાન લગ્ન કરશે કે નહી?’, ‘વિદ્યા પ્રેગ્નન્ટ છે કે નહી?’, આવા અનેક વૈવિધ્યસભર વિષયો પર અનુમાન કરવાની આપણને પહેલેથી જ ટેવ છે. આ અનુમાનની ટેવ આગળ જતાં સટ્ટા તરફ દોરે છે. સટ્ટો ફિક્સિંગ તરફ લઈ જાય છે. અને આ બધું અંતે બરબાદી તરફ!